| Kuenkaisp. *Santa Ana de Los Ríos de Cuenca* |
| --- |
|              |
| *Miesto architektūra* |
|  |
| 

KuenkaKuenka

2°53′50.69″ p. pl. 79°0′16.13″ v. ilg.﻿ / ﻿2.8974139°š. pl. 79.0044806°r. ilg.﻿ / 2.8974139; 79.0044806﻿ (Kuenka (Ekvadoras))Koordinatės: 2°53′50.69″ p. pl. 79°0′16.13″ v. ilg.﻿ / ﻿2.8974139°š. pl. 79.0044806°r. ilg.﻿ / 2.8974139; 79.0044806﻿ (Kuenka (Ekvadoras)) |
|  |
| Laiko juosta: (UTC-5) |
|  |
| **Valstybė** | Ekvadoro vėliava Ekvadoras |
| **Provincija** | Asuajaus provincija |
| **Kantonas** | Kuenkos kantonas |
|  |
| **Įkūrimo data** | 1557 m. |
|  |
| **Gyventojų** (2007) | 277 000  |
| **Plotas** | 67,71 km² |
| **Tankumas** (2007) | 4 091 žm./km² |
| **Altitudė** | 2 550 m |
|  |
|  **Vikiteka** | Kuenka |
|  |
| UNESCO vėliava **UNESCO** | (angl.) (pranc.): 863 |

**Kuenka** (isp. *Cuenca*, keč. *Tumipampa*) – miestas pietinėje Ekvadoro dalyje, Andų tarpukalnių slėnyje, prie keturių upių santakos. Asuajaus provincijos centras. Pro miestą eina Panamerikos plentas, nutiestas geležinkelis į Kitą. Veikia regioninės reikšmės Mariscal Lamar oro uostas.

Tekstilės, siuvimo, odos, chemijos (gumos), maisto (cukraus, malimo) pramonė. Gaminami elektriniai namų apyvokos reikmenys, rankų darbo gaminiai (juvelyrika, keramika, panamos). Prekiaujama provincijoje auginamais kviečiais, vaisiais, daržovėmis, galvijų mėsa. Veikia didelis kassavaitinis indėnų turgus. Yra 2 universitetai: Kuenkos (įkurtas 1867 m.) ir Asuajaus (įkurtas 1970 m.). Taip pat yra dailės akademija, konservatorija, etnologijos, archeologijos, šiuolaikinio meno muziejai.

Istorija
--------

Ikikolumbiniais laikais dabartinio miesto vietoje buvo kanjarių gyvenvietė *Guapondeleg*. XV a. pab. miestą, kaip ir kitas kunjarių žemes, užkariavo inkai. Miestas pervadintas į Tumibambą ir tapo vienu svarbiausių imperijos miestų. Tačiau vėliau jis buvo nuniokotas karo tarp Huaskaro ir Atahualpos. Vėl išaugo 1557 m. Peru vicekaraliui Andresui Hurtadui de Mendosai įkūrus Kuenkos miestą.

Sportas
-------

* CD Cuenca – futbolo klubas;

Paveldas
--------

Kuenka žymi savo gausiu kolonijinės architektūros paveldu. Svarbiausi miesto objektai yra Senoji katedra (pastatyta 1567 m.), Naujoji katedra (1967 m.), kitos XVI–XVII a. bažnyčios ir vienuolynai (*El Carmen de Asuncion, La Concepcion*). Yra centrinis miesto parkas. Netoli Kuenkos yra inkų tvirtovės Ingapirkos griuvėsiai. 1999 m. Kuenka dėl savo architektūros įtraukta į UNESCO pasaulio paveldo sąrašą.

* Kuenkos naujoji katedraKuenkos naujoji katedra
* Teismo rūmaiTeismo rūmai
* Kuenkos senoji katedraKuenkos senoji katedra
* Miesto panoramaMiesto panorama

Šaltiniai
---------

1. ↑  *Kuenka (Ekvadoras)*. Visuotinė lietuvių enciklopedija, T. IV (Chakasija-Diržių kapinynas). – Vilnius: Mokslo ir enciklopedijų leidybos institutas, 2003
2. ↑  Globalsportsarchive


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Ekvadore |
| --- |
|  |
| Materialusis | 
Kito miestas (1978) · Galapagų salos (1978) · Sangajaus nacionalinis parkas (1983) · Kuenkos istorinis centras (1999) · Qhapaq Ñan: Andų kelių tinklas (2014, su dar 5 šalimis) |  |
|  |
| Nematerialusis | 
Saparų žodinis paveldas ir kultūrinės raiškos (2008, su Peru) · Tradicinė šiaudinių skrybėlių gamyba (2012) · Marimba, tradicinės dainos ir šokiai (2015, su Kolumbija) |

 |